open-index/open-wikipedia-markdown huggingface dataset:
UFC 31

***UFC 31: Locked and Loaded*** var et MMA-arrangement i regi av UFC i Atlantic City, New Jersey, USA 4. mai 2001. 

## Bakgrunn
Dette arrangementet var debut for fremtidig weltervekt tittelholder og nåværende lettvekt tittelholder BJ Penn, samt fremtidige weltervekt tittelholder Matt Serra. UFC 31 var det første arrangementet der UFC benyttet de nåværende vektklassene.

## Resultater
***Weltervekt:  [[Tony de Souza]] vs.  [[Steve Berger]]**
:DeSouza vant med enstemmig avgjørelse. 

***Lettvekt:  [[B.J. Penn]] vs.  [[Joey Gilbert]]**
:Penn vant med TKO (slag) 4:58 i 1. runde.

***Lett tungvekt:  [[Matt Lindland]] vs.  [[Ricardo Almeida]]**
:Lindland vant med diskvalifisering 4:21 i 3. runde på grunn av gjentatte regelbrudd fra Almeida.

***Tungvekt:  [[Semmy Schilt]] vs.   [[Pete Williams]]**
:Schilt vant med TKO (slag) 1:26 i 2. runde.

***Weltervekt:  [[Shonie Carter]] vs.  [[Matt Serra]]**
:Carter vant med KO (slag) 4:51 i 3. runde.

***Lett tungvekt:  [[Chuck Liddell]] vs.  [[Kevin Randleman]]**
:Liddell vant med KO (slag) 1:18 i 1. runde.

***Weltervekt tittelkamp:  [[Carlos Newton]] vs.  [[Pat Miletich]]**
:Newton vant med submission (bulldog choke) 2:50 i 3. runde. 

***Tungvekt tittelkamp:  [[Randy Couture]] vs.  [[Pedro Rizzo]]**
:Couture vant med enstemmig avgjørelse.
Q-Matic

**Q-Matic AB** ble etablert i Göteborg i 1981 av Rune Sahlin og Per-Martin Pettersson. Ved å tilføre et display til et nummersystem som de hadde oppfunnet til kafeteriaen sin, kunne kundene bestille et måltid og deretter se når det var deres tur til å hente maten. Dette var det første Q-Maticsystemet. Selskapet startet å selge på det svenske markedet med levering til postkontorer, banker og billettkontorer på de større jernbanestasjonene. Det ble tidlig fokusert på eksportmarkedet, og den første installasjonen utenfor Sverige ble gjennomført i 1982. I 1987 startet Q-Matic virksomhet i USA. Q-Matic skapte Customer Flow Management (CFM), og selskapet er i dag markedsleder innen kundeflytsystemer.
 
## Virksomhet i Norge
Spesialpapir startet midt på 1980-tallet import av Q-Matic kølappsystemer. Agenturet ble tidlig på 1990-tallet overtatt av Keller, som beholdt importørstatusen frem til Q-Matic Norge AS ble etablert i 2000. Posten og Vinmonopolet var blant de første som tok i bruk Q-Matic køsystem i Norge. Qmatic har i dag kontorer i Oslo og Bergen køsystemene og kundeflytsystemene hos blant annet NAV, Posten, DNB, Nordea og Alliance Boots.

## Eksterne lenker
* Q-Matics norske hjemmeside
Tiruchirappalli

**Tiruchirappalli** (tamilsk: , også kalt *Trichinopoly*, kort navn: *Trichy*) er en by som ligger ved elven Kaveri i den indiske delstaten Tamil Nadu. Trichy som byen kalles er den fjerde største byen i Tamil Nadu og har 856 354 innbyggere i 2004. 

I et slag i byen i 1752 ble Frankrike beseiret av Storbritannia under ledelse av Robert Clive. Dette er sett på som den største historiske hendelsen i byens historie.

I Tiruchirappalli er industri viktig, og de største industriene som produseres er lokomotiver og elektrisk utrustning. I byen finnes det også flere universiteter og høgskoler, blant annet det velkjente universitetet Bharathidasan Institute of Management och National Institute of Technology.

På Srirangam, en liten øy i Kaveri-elven, nær Tiruchirappalli finnes det 2000 år gamle Sri Ranganathaswami-templet – Indias største tempel, og den største religiøse bygningen i verden. Tempelet er en viktig pilegrimsreise for vishnuhismen, den største grenen i hinduismen.

Tiruchirappalli er siden 1919 den sentrale byen for Tamil Evangelical Lutheran Church som har virksomhet i hele Tamil Nadu.

## Eksterne lenker
*
ADCC Submission Wrestling World Championship

**Abu Dhabi Combat Club Submission Wrestling World Championship** er en konkurranse innen submission wrestling som avholdes annenhvert år. 

Konkurransen består av profesjonelle utøvere av jujutsu, bryting, judo, sambo, shooto og mixed martial arts. 

Konkurransen tillater ikke slag og spark, men ønsker heller å fremme grappling og submissions.

## Eksterne lenker
*
Silvassa

**Silvassa** (marathi: , gujarati: ) er en by og hovedstad i det indiske forbundsterritoriet Dadra og Nagar Haveli. Silvassa ligger på rundt 32 meter over havet. 

Byen har mange fabrikker og industrier som gir omfattende inntekter fra staten, noe som igjen gir lav skatt i byen. 

## Demografi
Ved den indiske folketellingen i 2001 hadde Silvassa en befolkning på 21 890, der 57% var menn og 43% var kvinner. I Silvassa ligger lesbarheten på ca. 75 % av innbyggerne, noe som er mye høyere enn hva gjennomsnittet i India er (59,5%). Av de som kan lese er det 80 % menn og 68 % kvinner. Av befolkningen var det i 2001 15 % som var under seks år.
Av språk er det marathi og gujarati som dominerer i byen., men Silvassa anses også som å være hjemmebyen til warli-kulturen. Dette er en folkegruppe som snakker *warli*, som er en slags blanding av marathi og gujarati.

I Silvassa finnes det også en stort antall romersk-katolske kristne, ettersom byen var en av de portugisiske kolonibyene i India sammen med Goa, Daman og Diu. En særpreget indisk-portugisisk kultur har derfor utviklet seg, noe som er lett å identifiseres.

## Referanser
Gassverk

**Gassverk** er et senter for produksjon og distribusjon av gass (kalt bygass eller kullgass) til bygninger for oppvarming, matlaging og belysning. Gassen ble distribuert gjennom et nettverk av rør til formålet. I moderne energiforsyning produseres kullgass noen steder som innsatsgass (brensel) i gasskraftverk.

Verdens første gassverk ble bygget i London i 1813 av *Gas Light and Coke Company of London*. I Norge var det første *[[Christiania Gasværk]]* som ble startet i 1848. De fleste større byer i Norge hadde gassverk på begynnelsen av 1900-tallet. Disse forsvant etter hvert som elektrisiteten overtok rundt midten av 1900-tallet. Det siste som ble nedlagt var gassverket i Bergen, så sent som i 1984.

## Produksjon
Gass blir laget ved at kull tørrdestilleres ved 1100 °C i lukkete beholdere, gassen ledes over i et kjøletårn og renses før den blir sendt ut i et rørnettet til abonnentene. Restprodukter er koks og tjære, samt kjemikaljer. Disse produktene selges, og danner sammen med salg av gass, intekter for gassverket.

## Gassverk i Norge
*Christiania Gasværk (Oslo), 1848 – 1978
*Bergen Gasværk, 1856 – 1984
*Fredrikshald Gasværk (Halden), 1851 – 1941
*Fredrikstad Gasværk, 1873 – 1894
*Moss Gasværk, 1857 – 1963
*Drammen Gasverk, 1857 – 1959
*Tønsberg Gasværk, 1911 – 1957
*Sandefjord Gasværk, 1912 – 1949
*Larvik Gasværk, 1913 – 1953
*Skien Gasværk, 1865 – 1945
*Arendals Gasværk, 1867 – 1957
*Kristiansand Gasværk, 1857 – 1957
*Stavanger Gasværk, 1865 – 1963
*Ålesund Gasværk, 1905 – 1958
*Kristiansunds Gas- og Elektrisitetsværk, 1908 – 1969
*Trondhjem Gassverk, 1853 – 1956
*Tromsø Gasværk, 1912 – 1923

## Se også
*Fjernvarme

## Referanser


## Eksterne lenker
* SSB – oversikt over gassverk
* Energilink – Bygass
Arendals Gasværk

**Arendals Gasværk** var et gassverk som lå i Bendiksklev i Arendal.

Tomten som gassverket ble bygget på ble solgt av Thor Thommesen til det privateide *Arendals Gaskompagnie* i 1867, som var konsesjonshaver de første 45 årene. Thommesen drev en krambod på stedet etter han kjøpte eiendommen selv på 1820-tallet. Han utvidet virsomheten og hadde etterhvert byens største rederi.

Gassverket ble opprettet med formål til å forsyne gass til gatelykter i Arendal. ETter 45 års drift ble gassverket kjøpt av Oluf Pihl, som igjen solgte det til *Det norske Gaskompagnie*. Bestyrer i 1875 var sivilingeniør Peter Mandrup Tuxen.

Gassverket ble kjøpt av Arendal kommune i 1917 for 260.000 kr. Carl Arnold, sønn av byingeniør Richard Arnold, ble da bestyrer. Neste bestyrer var Ceylon Knudsen, som satt inntil det ble nedlagt i 1956.

Etter nedleggelsen ble gassverket revet, og tomten gikk under navnet «Gassverktomta» i en årrekke, og ble brukt som parkeringsplass. Det ble så bygget parkeringshus på tomten, som igjen ble revet for å gi plass til det nye Arendal bibliotek sammenbygget med ett enda større parkeringshus. Byggingen av biblioteket begynte i 1995, og det sto ferdig 7. mai 1998.

## Referanser


## Kilder
* Agderposten 12. mai 1998
* *[[Arendal byleksikon]]*, 1998, ISBN 82-91495-08-4, Friluftsforlaget

## Eksterne lenker
* Arendals Gasværk hos Energilink
Tønsberg Gasværk

**AS Tønsberg Gasværk** var et bygassverk i Tønsberg som var i drift fra 1911 til 1957.

Carl Pihl hadde i 1909 fått konsesjon fra Tønsberg kommune til å anlegge et bygassverk. Anlegget ble bygget av firmaet Carl Francke i Bremen, som også overtok konsesjonen fra Pihl i 1910. Gssverket åpnet for drift den 21. januar 1911 med 550 abonnementer.
I 1911 står det i Tønsberg Blad at stigningen i gassforbruket hadde levd opp til forventningene. I januar 1912 er det 1480 kokebluss, 450 gasslamper, 40 gasskaminer og en del andre gassapparater, som var tilknyttet gassverket.

Francke solgte verket videre til Pachtgesellschaft von Gas- und Wasserwerken m.b.H. i Bremen. Verket ble i henhold til konsesjonsvilkårene overtatt av kommunen i 1933, man beholdt aksjeselskapsformen. Gassverket ble da administrert sammen med elektrisitetsverket. Gassverket ble nedlagt i 1957. På gassverktomta ble det senere bygget bussterminal (opprinnelig for Rutebilene Farmand) og kjøpesenteret Farmandstredet.


File:Tønsberg (14416724329).jpg|Flyfoto av deler av Tønsberg by tatt av Widerøe i 1947. Gassverket sees tilhøyre litt ned for midten på bildet. Gravlunden bak er Tønsberg gamle kirkegård.
File:Tønsberg (14417373517).jpg|Flyfoto fra 1953 med området der blant annet Tønsberg Gasværk holdt til. Bygningene er i dag revet og erstattet med kjøpesenteret Farmandsstredet. Ovenfor gassverket på bildet sees Byfogdløkken skole bygd i 1914 (i dag deler av Tønsberg kommuneadministrasjon), foran Bergans Auto (etablert av Ole F. Bergan på 1920-tallet). 


## Litteratur
*  
*  

## Referanser

*Tønsberg Gasværk EnergiLink
Salem (India)

**Salem** (tamilsk , ) er en by i den indiske delstaten Tamil Nadu. Den ligger i innlandet og er omgitt av fjell, og ligger omtrent 300&nbsp;km sørvest for delstatshovedstaden Chennai. Salem er administrasjonssentrum i distriktet med samme navn. I folketellinga i 2001 hadde Salem 693&nbsp;236&nbsp;innbyggere, hvilket gjorde byen til Tamil Nadus femte største by.

Salem er en av den indiske tekstilindustriens viktigste byer. Den er også kjent for sitt stålverk, drevet av *[[Steel Authority of India]]*. En annen viktig næring i byen er turisme. Salem brukes blant annet som base for turer til de nærliggende Yercaud-fjellene, som er særlig populære på grunn av det kalde fjellklimaet. Infrastrukturen i regionen er relativt godt utvikla. Salem har en egen lufthavn, men det er ingen faste flyruter fra flyplassen.

Navnet kommer mest sannsynlig fra beliggenheten til byen – det tamilske ordet *selam* betyr «omgitt av høyder».

## Referanser




## Eksterne lenker
* Byens offisielle nettsider
Kinas riksvei 104

**Kinas riksvei 104** (*G104*) er en hovedvei som fører fra Beijing til Fuzhou via Jinan, Xuzhou, Nanjing, Hangzhou og Taizhou.

Den er om lag 2&nbsp;390 km lang.

## Rute og distanser
Christiania Gasværk

**Christiania Gasværk** var Norges første gassverk.

Det ble bygget i 1847–1848 av briten James Malam, og startet opp i 1848. Det produserte hele 22 millioner kubikkmeter kullgass da produksjonen var på det høyeste. I 1934 hadde verket 35&nbsp;000 brukere, som var det høyeste oppnådde.

Gassverket ble slått sammen med elektrisitetsverket i 1921 og fikk navnet *Kristiania Gas- og Elektricitetsverker*. I 1930 skiftet selskapet navn til *Oslo Lysverker*. Gassdelen ble så skilt ut til *Oslo Gassverk* i 1945. Dette ble så nedlagt 1978.

## Referanser

## Litteratur
* Knut Are Tvedt (red): *[[Oslo byleksikon]]*, Kunnskapsforlaget 2010, side 198-199, ISBN 978-82-573-1760
Damasippoididae

* *[[Damasippoides]]*
* *[[Pseudoleosthenes]]*

**Damasippoididae** er en delgruppe av spøkelsesinsektene som igjen tilhører de «gresshoppelignende insekter». De er mestere i kamuflasje og ligner korte tynne pinner fra busker eller trær. Denne gruppen er nylig skilt ut som en egen familie og lever bare på Madagaskar. 

## Utseende

## Levevis

## Utbredelse
Denne familien finnes bare på Madagaskar.

## Systematisk inndeling

* Insekter, Hexapoda
** Egentlige insekter, Dicondylia
*** Vingede insekter, Pterygota
**** Gruppe Orthopterodea
***** Orden Spøkelsesinsekter, Phasmatodea
****** Underorden Verophasmatodea
******* Gruppe Areolata
******** Overfamilie Aschiphasmatoidea
********* Familie Damasippoididae Zompro, 2004
********** Slekten *[[Damasippoides]]* Brancsik, 1893 – 3 arter
********** Slekten *[[Pseudoleosthenes]]* Redtenbacher, 1906 – 3 arter

## Litteratur
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4 side 66-67.
## Kilder
* Liste over artene, Phasmida Species File Online

## Eksterne lenker
* 
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om Gresshopper, Kakerlakker Vandrende blad- og pinner og Saksedyr.
* Pinnedyrfabrikken – for deg som liker pinnedyr.
* Bilder av ''Dinophasma saginata''
NAPHA

**Nasjonalt kompetansesenter for psykisk helsearbeid (NAPHA)**, grunnlagt 2008, er et kunnskapssenter for psykisk helsearbeid  for voksne i kommunene. Senteret dokumenterer og formidler praksisnær kunnskap og forskning til ansatte innen psykisk helsearbeid i kommunene. Andre målgrupper er brukere, kompetansemiljøer, media og det administrative og politiske leddet i kommunene.

NAPHA er en underavdeling av NTNU Samfunnsforskning,finansiert av Helsedirektoratet og får flere av sine oppgaver fra direktoratet.

## Historie
I løpet av Opptrappingsplan for psykisk helse  fra 1999 til 2008 har det psykiske helsearbeidet i kommunene fått seks tusen flere årsverk. NAPHA ble opprettet for å styrke opptrappingsplanens mål om fortsatt kompetanseutvikling i kommunene. Psykisk helsearbeid i Norge utøves nå av rundt  årsverk.

Fire miljøer stod bak søknaden som førte til etableringen av NAPHA i Trondheim: 
Høgskolen i Sør-Trøndelag, SINTEF, Norges teknisk-naturvitenskapelige universitet og Kompetansesenter for brukererfaring og tjenesteutvikling (KBT).

## Se også
*Psykisk helsearbeid
*Brukermedvirkning
*NTNU Samfunnsforskning
*Assertive Community Treatment

## Eksterne lenker
Offisiell hjemmeside
Balkeby

**Balkeby** var en trehusforstad fra 1860-årene, beliggende nordøst for Bogstadveien i dagens strøk Majorstuen og Hegdehaugen. Den brant i 1879. I dag er Balkeby et kvartal sørvest for Bogstadveien, bygget i 1938.

## Gamle Balkeby

Maleren Peder Balke (1804–1887) anla Balkeby som en forstad av trehus ment for arbeidere. Han hadde i 1856 kjøpt løkken Karlstad / Carlstad under Nedre Blindern gård, og utparsellerte mellom 1858 og 1876 rundt 50 tomter på området. Han ga løkken navnet «Kunstnerlund». Forstaden var avgrenset av Bogstadveien, Schultz' gate, Hammerstads gate, Industrigata, Schønings gate og Vibes gate, og lå kort utenfor bygrensen av 1859 og dermed byens murtvang. Tomtekjøperne fikk låne penger av Balke på obligasjon med fem prosent rente, og bygget selv. I 1865 bodde det 300 mennesker i Balkeby, i 1878 da området ble innlemmet i byen Kristiania var det 60 bygninger og om lag 1100 mennesker her. Balkeby var fortsatt omgitt av ubebyggede løkker, og i 1875 var det i forstaden mer enn 40 kuer, nesten like mange svin og knapt 30 hester på Balkeby.

Befolkningen var familier som var relativt godt stilt blant arbeidere. Etter hvert tok de inn losjerende, slik at befolkningen økte. Balkeby ga mulighet til å bygge egen bolig i rimelig avstand fra byen, særlig etter at hestesporvogn kom til Sporveisgata i 1875. I 1876 var 13% av yrkesaktive menn i Balkeby svensker. Den velforeningen Balke organiserte i forstaden regnes som en av de første velforeninger i byen. Balke satte opp strenge regler for bebyggelsen, blant annet brede gater for å forebygge brann.

Den 13. juni 1879 brant 42 av husene i Balkeby til grunnen. Brannen var siste gang det frivillige brannvern ble mobilisert med brannskudd fra festningen. De leiegårdene som siden ble bebyggelsen som ble oppført på branntomtene hadde ikke det særpreg Balkeby hadde hatt. Industrigaten 49, revet en gang etter 1988, var bygget allerede i 1881. Balkeslottet ble revet først i 1932.

Balkeby var også et strøksnavn så sent som 1917 og dekket deler av dagens strøk Majorstuen og (i sydøst) Hegdehaugen, en gang senere på 1900-tallet har navnet gått ut av bruk og strøkstatusen ble borte.

## Boligkvartalet fra 1938

Dagens Balkeby er et kvartal med 182 aksjeleiligheter, bygget av OBOS i 1938, og ligger mellom gatene Industrigata, Dunkers gate, Holmboes gate og Majorstuveien, på det som på 1800-tallet var skomakermester Eriksens løkke, mindre enn hundre meter sørvest for det opprinnelige Balkeby.

## Referanser


## Litteratur
* 
* 
* 
**[[Byminner (Oslo)|Byminner]]*, 1/58 side 12-13
*Tom Bryn: «Balkeby». *[[St. Hallvard (tidsskrift)|St. Hallvard]]*, 1/1989, side 4-17
*Tom Bryn: «Svensker på Balkeby 1865-1875.» *Byminner*, 3/1988 side 20-27

## Eksterne lenker
* Borettslaget Balkeby, hjemmeside  (avlest 19. april 2011)
Kåre Høitomt

**Kåre Høitomt** (født 12. januar 1960) er tidligere konkurranseskytter fra Nordre Land.

Kåre Høitomt ble skytterprins på Landsskytterstevnet i Os utenfor Bergen i 1982 etter omskyting med den tredobbelte skytterkongen Bjørn Solberg. Høitomt lå på skive 1 i Kongelaget, med samme innledende poengsum som Jens Pettersen (skive 2) og Arne Strendo (skive 3). Strendo ble skytterkonge etter 99 poeng i Kongelaget. Pettersen falt av, mens Høitomt fikk 97 poeng. Omskytingen mot Solberg avgjorde han til sin fordel med 99 poeng mot Solbergs 97. 

Kåre Høitomt ble også sammenlagtvinner av Norgescupen i skyting i 1982.

Høitomt har deltatt på  seirende lag i samlagsskytingen for senior to ganger (1982 og 1985), og har dermed to Ese-medaljer i gull (foruten en bronse).
Han har vært på Kongelaget 2 ganger (1982 og 1985), foruten representert Norge i Nordisk mesterskap flere ganger. 

Høitomt vant Aftenpostens sølvfat til beste mesterskapsskytter under 20 år på Landsskytterstevnet i Oslo 1980.

Kåre Høitomt har blant annet jobbet i Våpensmia på Dokka med salg av utstyr og ammunisjon til norske skyttere og skiskyttere, samt vært involvert i en rekke andre forretningsforetak.

Høitomt var arrangementsansvarlig for oppvisningskamper i fotball i forbindelse med antivoldsarbeid på 1990-tallet, og hadde eliteserielagene ,  og  som motstandere mot et forsterket hjemmelag, Nordre Land (3. divisjon), på Dokka stadion.

Kåre Høitomt bor i dag på Jessheim i Ullensaker kommune.

## Kilder
* Sportsboken 1980 – 1982 – 1985
* Hvem Hva Hvor 1980 – 1982 – 1985
* Jorsett, Per (1993) Norges skytterkonger gjennom 100 år, Revidert utgave av Norges skytterkonger utgitt i 1970. utg. –  Gyldendal Norsk Forlag. ISBN 82-05-21043-8 [Utgitt i samarbeid med Det frivillige Skyttervesen]. VG, Dagbladet, Aftenposten, Oppland Arbeiderblad (OA), Romerike Blad (RB), Norsk Skyttertidende.
Itanagar

**Itanagar** (hindi: ) er hovedstaden i den indiske delstaten Arunachal Pradesh. Itanagar ligger i distriktet Papum Rare ved foten av Himalaya.

Itanagar har gode vei- og flyforbindelser med resten av India. Pawan Hans besørger helikopterservice mellom Guwahati og Naharlagun (Itanagar). Ekspressbusser er tilgjengelig fra Guwahati, mens nærmeste jernbanestasjon er finnes i Harmoti i Assam.

Av severdigheter finnes Ita-fortet fra 1400-tallet, som har gitt navn til byen, Gyakar Sinyi (Gangasjøen) og et nytt buddisttempel, Buddha Vihar.

Landbruk står for en viktig del av økonomien.
Agatunnelen

**Agatunnelen** er en veitunnel i Ullensvang kommune i Vestland fylke. Den er 607 meter lang og utgjør en del av fylkesvei 550 ca. 30 km nord for Odda. Den ble åpnet i juni 2006. Tunnelen ble bygget for å få trafikken vekk fra Agatunet.

## Se også

*Veitunneler i Norge
*Undersjøiske veitunneler i Norge

## Eksterne lenker
* pdf vegvesen.no
Porbandar

**Porbandar** er en by i den indiske delstaten Gujarat. Den har et innbyggertall på 217000 . Porbandar har en viktig havn, som ligger ved Arabiahavet. Byen er i dag kanskje mest kjent som Mahatma Gandhis fødested og hovedstad i Porbandar distrikt. 

## Historien
Fyrstedømmet Porbandar ble grunnlagt i 1785. Det var styrt av det hinduistiske dynastiet Jethwa som regjerte. I tiden da britene kontrollerte India, hadde fyrstestaten et areal på 1 663 km².

## Plasser i Porbandar

### Githa Mandir
Githa Mandir er en bygning som skal ha blitt bygd av en industrimann på 1800-tallet. Det finnes inskripsjoner fra Bhagavad-Gita på alle vegger i bygget, og skulpturene som er i bygget skal forestille guder og gudinner. Det finnes også en statue som skal forestille Mahatma Gandhi.

### Kirti Mandir
Dette er Mahatma Gandhis fødested og en yndet turistattraksjon.

### Rokhadia Hanuman-templet
Tempelet er en av de eldre templene i India, og ligger i Porbandars utkant. Rokhade betyr penger på gujarati. Det sies at de som kommer til tempelet for å besøke det og for å "se" guden Hanuman kommer til å bli rike.

## Referanser
Eliesar Arge

**Eliesar «Essa» Arge** (født 10. juni 1925 i Tórshavn, død 12. desember 2007 samme sted) var en færøysk overlege og politiker (Ff.).

Han tok medisinsk embedseksamen ved København Universitet og spesialisering i anestesiologi og kirurgi ved Rigshospitalet og flere danske kommunehospitaler. Han var overlege ved kirurgisk avdeling ved Landssjúkrahúsið i Tórshavn fra 1965 til han avgikk med pensjon i 1995.

Eliesar Arge var innvalgt i kommunestyret i Tórshavn fra 1973 til 1988 og Tórshavns viseborgermester fra 1973 til 1976. Han var innvalgt på Lagtinget fra Suðurstreymoy fra 1974 til 1978 og møtte fast på tinget som varamann for Færøyenes regjeringssjef Jógvan Sundstein fra 1989 til 1990. 

## Referanser
Cambay

**Cambay** *([[engelsk]]: Khambhat, [[hindi]]:खंभात, [[gujarati]]: ખંભાત)* er en by i den indiske delstaten Gujarat og ligger i distriktet Anand . Byen var tidligere hovedstad i Fyrstedømmet Cambay. Byen ligger på 22° 19' nordlig breddegrad, ved elven Mahis utløp, lengst inne i den grunne Cambaybukten. Cambaybukten skyter inn mellom halvøya Kathiawar i vest og distriktet Bharuch i øst, nord for den større byen Vadodara og syd for Ahmadabad. Innbyggertallet i Cambay er estimert til å være 80&nbsp;439 innbyggere ved folketellingen i 2001, noe som er en økning fra 76&nbsp;724 innbyggere i 1991.

Cambay er en gammel og blomstrende handelsby i India, og er kjent for sine bomulls- og sidenveverier, samt gull- og sølvbrokader, men havnen er blitt for grunn til at de største handelsskipene kan legge til. Byen er også kjent for sine agater og karneoler, som slipes i byen.

## Referanser
Watercolors

***Watercolors*** er det andre studioalbumet til jazzgitaristen Pat Metheny. Det er Pat Methenys første verk sammen med Lyle Mays, som senere skulle danne jazzgruppa Pat Metheny Group. *Watercolors* blander folkemusikk, country og pop sammen med Methenys allerede innøvde sjangre jazz og fusion.

## Sporliste
Albumet, som tematiserer en rolig stemning av havet, inneholder 8 sanger.

## Besetning
* Pat Metheny – Gitar, Gitar (12-strengs), Bass (12-Strengs), Harpegitar
* Dan («Danny») Gottlieb - Trommer
* Lyle Mays – Piano
* Eberhard Weber - Bass

## Plasseringer

## Se også
* Pat Metheny

## Referanser


## Eksterne lenker
* Pat Methenys offisielle hjemmeside
Pingyang (Wenzhou)

**Pingyang** (kinesisk: 平阳县; pinyin: *Píngyáng Xiàn*) er et fylke i byprefekturet Wenzhou i provinsen Zhejiang i Folkerepublikken Kina.

Befolkningen var på  innbyggere i 1999.

## Samferdsel
Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

## Referanser


## Eksterne lenker
* Lokalregjeringens hjemmesider
Paco de Lucía

**Paco de Lucía** (født **Francisco Sánchez Gómez**; 1947–2014) var en spansk komponist og gitarist. Han var anerkjent over hele verden som en virtuos flamencogitarist, og han var en ledende talsmann for den moderne flamencostilen. de Lucía gjorde den spanske musikken anerkjent internasjonalt. Han lyktes i å krysse musikken sin med andre genrer av musikk og skapte begrepet flamenco-jazz. Richard Chapman og Eric Clapton beskriver de Lucía som «a titanic figure in the world of flamenco guitar».

Da han var fem år fikk han sin første gitar av faren, som også var gitarist. Som tolvåring fikk han en spesialpris på festivalen i Jerez de la Frontera. Året før hadde han for første gang opptrådt offentlig. I 1973 ble han internasjonalt kjent gjennom innspillingen av *Fuente y caudal*. Ifølge *[[Bergens Tidende]]s* minneord ble han oppdaget av den yngre Al di Meola da han var på turne med Chick Corea i Spania. Al di Meola skal ha blitt svært imponert av Paco de Lucias teknikk og eleganse. Mellom 1977 og 1996 hadde Lucía mange turnéer sammen med Al di Meola og John McLaughlin. Sammen spilte de inn Friday Night in San Francisco som ble solgt i flere millioner kopier. I 1983 skrev han musikken til Carlos Sauras flamencofilm Carmen.

Paco de Lucía har vært en vellykket musiker i flere ulike musikkstiler, som blant annet klassisk, jazz og world music. I 2004 ble han tildelt Fyrsten av Asturias' pris for kunst.

## Diskografi (utvalg)
* *Dos guitarras flamencas* (1965)
* *Canciones andaluzas para 2 guitarras* (1967)
* *Al verte las flores lloran* (1969)
* *Fuente y caudal* (1973)
* *Entre Dos Aguas* (1975)
* *Friday Night in San Francisco* (1980, med Al di Meola og John McLaughlin)
* *Passion, grace and fire* (1983, med Al di Meola og John McLaughlin)
* *Concierto de Aranjuez* (1991, av Joaquín Rodrigo)
* *The Trio* (1996, med Al di Meola og John McLaughlin)
* *En Vivo - Conciertos Live in Spain 2010* (2012)

## Referanser


## Eksterne lenker
* 
* 
* 
*
Kinas riksvei 206

**Kinas riksvei 206** (*G206* eller *Guodao 206*) løper fra Yantai i provinsen Shandong til Shantou i provinsen Guangdong. Den er 2&nbsp;375&nbsp;kilometer lang og løper gjennom provinsene Shandong, Jiangsu, Anhui, Jiangxi og til slutt i  Guangdong. 

## Rute og distanser
Liste over kriger Vietnam har deltatt i

*Liste over kriger Vietnam har deltatt i* kan ha flere betydninger.
 
*Liste over kriger Vietnam har deltatt i (etter 1945)
*Liste over kriger Vietnam har deltatt i (før 1945)
Junagadh

**Junagadh** er en by og et tidligere fyrstedømme i den indiske delstaten Gujarat. Byen er også hovedstad i Junagadh distrikt. Junagadh ligger sør for byen Rajkot, og syd på Kathiawarhalvøyen. Byen har ved folketellingen i 2001, 185 890 innbyggere. Hoveddelen av innbyggerne i distriktet snakker gujarati.

## Kort historikk
Området rundt byen har vært befolket siden urtiden. Allerede på 200-tallet f.kr tror man at saketene har bodd i de mange grottene som er i nærheten av byen. Junagadh ble hovedstad for den muslimske staten Saurashtra og for rajputriket Chauda allerede på 800-tallet. Byen ble erobret i 1472 av Mahmud Bighara, som tok kontroll over byen og byttet navnet til Mustafabad".
 
Fyrstedømmet Junagadh var i kolonitiden en forholdsvis stor fyrstestat, med et areal på hele 8&nbsp;643 kvadratkilometer. Det grenset da til fyrstedømmene Porbandar, Navanagar, Gondal, Bhavnagar samt den portugisiske kolonien Diu.

Grunnlegger av byen var Bahadur Khanji I i 1735. Fyrstedømmet ble så styrt av hans etterfølgere, blant annet av den muslimske dynastiet Babi. Den siste nawaben, Mohammad Mahabat Khanji III (1911–1948), forsøkte ved delingen av India i 1947 å gi slutte seg til Pakistan, noe som utløste folkeopprør i den hinduistiske befolkingen og det hele sluttet med indisk invasjon og anneksjon.

## Eksterne lenker
* Infoside om Junagadh
Chiemgau Arena

**Chiemgau Arena** er et skianlegg i Ruhpolding i Tyskland. Anlegget er særlig kjent som skiskytterarena, med tre verdensmesterskap og årlige verdenscuprenn, men det har også hoppbakker, langrennsløyper og rulleskiløyper, og har blitt brukt i verdenscupen i kombinert og skihopping.

## Skiskyting
Ski-Club Ruhpolding søkte i 1964 om å få bygge et toppidrettssenter for skisport. Etter mer planlegging søkte skiklubben og byen Ruhpolding i 1972 om å få lage toppidrettssenter for skiskyting, og det bayerske og tyske skiforbundet innvilget søknaden året etter. Byggingen startet i 1977, og i 1979 ble VM i skiskyting arrangert i anlegget. Siden da har langrenns- og skiskytteranlegget blitt stadig utvidet og forbedret. Chiemgau Arena hadde igjen VM i 1985, 1996 og 2012, og dessuten junior-VM i 1993. Anlegget har hatt verdenscuprenn i skiskyting årlig siden 1980.

## Hoppbakkene

Den største hoppbakken, **Große Zirmbergschanze** (norsk: *Store Zirmbergbakken*), ble bygd alt i 1961 og tatt i bruk året etter. Den fikk selskap av en normalbakke, **Toni-Plenk-Schanze** (norsk: *Toni Plenk-bakken*), i 1968. Større ombygginger av disse bakkene ble gjort i 1980 og 1999. Tre mindre bakker ble bygd i 1981 og 1986. De to minste hoppbakkene har i dag plastmatter, slik at de også kan brukes i sommerhalvåret.

Storbakken har K-punkt 115 meter og bakkestørrelse 128 meter. Bakkerekorden er 133 meter, satt av Ronny Ackermann (Tyskland) under trening til verdenscupen i kombinert 1. januar 2005. Normalbakken har K-punkt 90 meter og bakkestørrelse 100 meter. Bakkerekorden er 102 meter, satt av Felix Schoft (Tyskland) 10. februar 2007. De mindre bakkene har størrelse K65 (rekord 74,5 meter, Fabian Mohrweiser (Tyskland), 18. mars 2006), K40 (rekord 45,5 meter, Janis Mohrweiser (Tyskland), 15. mars 2003) og K23 (rekord 21,5 meter, Lorenz Wegscheider (Tyskland), 3. februar 2007).

Det ble arrangert verdenscuprenn i kombinert i Chiemgau Arena (storbakken) i januar 2005, januar 2006 og på begge sider av nyttår 2006/07, samt B-verdenscup i desember 2003. Det har blitt arrangert ett verdenscuprenn i spesielt hopp i storbakken, i desember 1992, og kontinentalcuprenn i mars 2001 og mars 2003.

### Viktige renn (spesielt hopp)

## Referanser


## Eksterne lenker
* Chiemgau Arena
** Chiemgau Arena: Infrastruktur
* Tourist-Information Ruhpolding: Vom Biathlonzentrum zum Olympiastützpunkt 
* Skisprungschanzen-Archiv: Ruhpolding (Chiemgau Arena)
* Ski-Club Ruhpolding: Chronik - Die Jahre 1960 - 1980
Skogfjellet

**Skogfjellet** er et fjell i Brønnøy kommune i Nordland. Det har en høyde på 363 meter over havet.

## Fjelltrimmen
Fjellet er enkelte år med i den lokale Fjelltrimmen. Traseen er 2,0 km lang og har en stigning på ca. 310 meter. Oppstigningen er fra Forbergskog og tar mellom 45 og 90 minutter.

## Referanser
Gary Merrill

**Gary Fred Merrill** (1915–1990) var en amerikansk skuespiller som var aktiv både på film, TV, radio og Broadway.

## Biografi
Gary Fred Merrill ble født 2. august 1915 i Hartford i Connecticut. Han studerte ved Bowdoin College. Under andre verdenskrig tjenestegjorde han i United States Army Air Force. Skuespillerkarrieren hans startet da han fikk rollen som Batman i radioserien *Superman*.

Merrill hadde sin filmdebut i krigsfilmen *[[Luftens ørner]]* fra 1944. Deretter spilte han blant annet i *[[Orkan over Florida]]* og *[[Nerver av stål]]*, før han sikret seg en birolle i den Oscar-vinnende filmen *[[Alt om Eva]]* fra 1950. Under innspillingen innledet han et forhold til motspiller Bette Davis. Han skilte seg fra sin kone, Barbara Leeds, som han hadde giftet seg med i 1941, og giftet seg med Davis kort tid etter at innspillingen var fullført. Merrill adopterte datteren hennes, Barbara, som Davis hadde fra et tidligere ekteskap. Ekteparet adopterte også to barn til sammen, men ble skilt i 1960. Senere skal Merrill ha innledet et forhold til skuespillerinnen Rita Hayworth.

Skuespillerkarrieren hans bestod for det meste av biroller i en rekke krigsfilmer og westernfilmer. Han spilte også gjesteroller i flere TV-serier. I 1964 spilte han den ene hovedrollen i TV-serien *[[The Reporter (TV-serie)|The Reporter]]*, som ble sendt på CBS. Den handlet om den fiktive avisen *New York Globe*.

Etter 1980 pensjonerte han seg som skuespiller. I 1989 ble selvbiografien han, *Bette, Rita and the Rest of My Life*, utgitt. Merrill døde 5. mars 1990 i Falmouth av lungekreft.

## Filmografi (utvalg)
* 1949 – *[[Nerver av stål]]*
* 1950 – *[[Alt om Eva]]*
* 1968 – *[[The Power]]*

## Referanser


## Eksterne lenker
* 
* 
*
Hugh Marlowe

**Hugh Marlowe** (født **Hugh Herbert Hipple** 30. januar 1911, død 2. mai 1982) var en amerikansk skuespiller.

## Biografi
Hugh Herbert Hipple ble født 30. januar 1911 i Philadelphia. Skuespillerkarrieren hans startet på teaterscenen på Pasadena Playhouse i California på 1930-tallet. Han hadde sin filmdebut i *Brilliant Marriage* i 1936. Deretter spilte han blant annet i *[[Meet Me in St. Louis]]* (1944), *[[Nerver av stål]]* (1949), *[[Alt om Eva]]* (1950), *[[Ultimatum til jorden]]* (1951), *[[Earth vs. the Flying Saucers]]* (1956), *[[Elmer Gantry]]* (1960), *[[Fuglemannen på Alcatraz]]* (1962) og *[[Syv dager i mai]]* (1964). Han hadde også en fast rolle i TV-serien *[[Another World]]* fra 1969 og frem til sin død. Marlowe døde 2. mai 1982 i New York av hjerteinfarkt.

## Filmografi (utvalg)
* 1949 – *[[Nerver av stål]]*
* 1950 – *[[Alt om Eva]]*
* 1951 – *[[Ultimatum til jorden]]*
* 1952 – *[[Apestreker]]*
* 1955 – *[[Statsadvokaten (film)|Statsadvokaten]]*

## Referanser


## Eksterne lenker
*
Nærbø stasjon

**Nærbø stasjon** ligger 37,68 kilometer fra Stavanger i Hå kommune på Sørlandsbanens kilometer 561,16. Den ligger 31,4 meter over havet. Det har vært stasjon på Nærbø siden Jærbanens åpning i 1878.

## Eksterne lenker
Betri Trygging

**Betri Trygging** er en forsikringskasse på Færøyene. Den har hovedkontor i Tórshavn og filialer i flere færøyske byer og bygder. Selskapet eies av forsikringstagerne selv gjennom Ognarfelag Tryggingartakaranna. Selskapet ble stiftet som Tryggingarsambandið Føroyar i 1940 og fikk i 1943 enerett til å tegne nye forsikringer på Færøyene, som var avskåret fra Danmark under andre verdenskrig. Eneretten ble opphevet i 1997, og i 1998 fusjonerte Tryggingarsambandið Føroyar med tre mindre forsikringsselskaper og dannet Tryggingarfelagið Føroyar (TF). Tryggingarfelagið Føroyar ble i 2011 hovedaksjonær og i 2015 eneeier i Eik Banki. I 2017 tok skiftet morselskapet TF Holding navn til Betri (færøysk for «bedre»), så forsikringsselskapet ble hetende Betri Trygging og banken Betri Bank.

## Referanser


## Eksterne lenker
*
E. 1999 Eternal

***E. 1999 Eternal*** er et musikkalbum av den Cleveland-baserte hiphop-gruppen Bone Thugs-n-Harmony.

Albumet gikk til topps på den amerikanske Billboard albumlisten. Albumet inneholder blant annet storsuksessen «Tha Crossroads» som solgte ttil dobbel platinaplate.

## Sporliste
#«Da Introduction» (med Eazy-E)
#«East 1999»
#«Eternal»
#«Crept and We Came»
#«Down 71' (The Getaway)»
#«Mr. Bill Collector»
#«Budsmokers Only
#«Crossroad (Original)»
#«Me Killa»
#«Land of the Heartless»
#«No Shorts, No Losses»
#«1st of Tha Month»
#«Buddah Lovaz»
#«Die Die Die»
#«Mr. Ouija 2»
#«Mo' Murda»
#«Shotz to the Double Glock» (med Poetic Hustla'z &amp; Graveyard Shift)
#«Tha Crossroads»

## Eksterne lenker
*
Willi Midelfart

**Johan Wilhelm Midelfart** (1904–1975) var en norsk maler og tegner som arbeidet under navnet **Willi** eller **Willy Midelfart**. Han er mest kjent for sitt bidrag til utsmykningen av Oslo rådhus, med veggmaleriet *Det gror* i rådhusets mottagelsessal.

## Bakgrunn og arbeid
Willy Midelfart fikk undervisning av Per Krohg og Otte Sköld i Académie Scandinave i Paris 1925-26, og studerte på Statens kunstakademi under Axel Revold 1929–30 og 1939–40 hos Georg Jacobsen.

Midelfart var bereist og leste mye. Han var sosialist, og laget mange illustrasjoner til bevegelsens tidsskrifter, foruten at han illustrerte Arne Garborgs *[[Bondestudentar]]* (1934-utgaven), Lise Lindbæks *Spania og vi* (1946) og andre bøker.

Hans tidlige verker kunne tyde på en ny idylliker i norsk kunstliv. Rådhusfresken *Det gror* kan oppfattes som vitalistisk preget, med inspirasjon fra Munchs arbeider, men blir like gjerne forstått som en sosialistisk utopi, og et idealbilde av det framtidige klasseløse samfunnet.

Hans sosiale og politiske engasjement virket inn på kunsten som etter hvert ble sentrert om folks kår og hverdagslige verdighet og krigers elendighet. Blant hans tendens-malerier kan nevnes *Politiet angriper* (1932) og *Stormingen av Karl Liebknechts hus i Berlin* (1933). Midelfart ble tatt med på listen over «ukunst» som NS laget som norsk motstykke til tysk «entartethet». 

Verkene finnes blant annet i Nasjonalmuseet og Drammens Museum. En minneutstilling ble vist i Kunstnerforbundet i 1976.

Bankettsalen, Oslo city hall.jpg|Midelfart er mest kjent for veggmaleriet «Det gror» i Oslo rådhus. 
Panoramic of one of the rooms inside Oslo City Hall (Oslo rådhus) (29796476041).jpg|Oslo Rådhus

## Referanser


## Eksterne lenker
* 
*
Gregory Ratoff

**Gregory Ratoff** (født 20. april 1897, død 14. desember 1960) var en russiskfødt amerikansk skuespiller, regissør og produsent.

## Biografi
Gregory Ratoff ble født 20. april 1897 i St. Petersburg. Han immigrerte til USA på begynnelsen av 1920-tallet. Ratoff regisserte den pro-sovjetiske propagandafilmen *[[Sangen om Russland]]* fra 1944. I 1950 spilte han en birolle i den Oscar-vinnende filmen *[[Alt om Eva]]*. Han var en av de to produsentene som kjøpte og utviklet de opprinnelige rettighetene til James Bond fra Ian Fleming i 1955. Ratoff døde 14. desember 1960 i Solothurn av leukemi, og ble begravet på Mount Hebron Cemetery i New York.

## Filmografi
### Som regissør
* *[[Black Magic]]* («Cagliostro»), 1949
### Som skuespiller (utvalg)
* 1933 – *[[Jeg er ingen engel!]]*
* 1936 – *[[På ærens makt]]*
* 1950 – *[[Alt om Eva]]*
* 1952 – *[[Livets karusell]]*

## Priser og nominasjoner
* Stjerne på Hollywood Walk of Fame 6100 Hollywood Blvd.

## Referanser


## Eksterne lenker
*
Adele Jergens

**Adele Jergens** (født **Adele Louisa Jurgens** 26. november 1917, død 22. november 2002) var en amerikansk skuespillerinne, danserinne og modell.

## Barndom
Adele Louisa Jurgens ble født 26. november 1917 i Brooklyn i New York City, som den yngste av fire søsken. Som barn tok hun balletttimer, men ble senere mer interessert i burlesk. Som 14-åring fikk Jergens stipend på Albertina Rasch Dance School på Manhattan.

## Karriere
Da Jergens var i tenårene arbeidet hun som korpike på Brooklyn Fox Theatre, og senere i *[[Ziegfeld Follies]]*, for å forsørge familien. Jergens debuterte på Broadway i 1935, da hun var korpike i musikalen *[[Jubilee (musikal)|Jubilee]]*. Hun fikk kontrakt med John Robert Powers' modellbyrå i 1938, og arbeidet en kort periode som en Rockette. Jergens fikk mye opperksomhet da hun ble kåret til Miss World's Fairest på New York World's Fair 1939.

På begynnelsen av 1940-tallet var hun reserven til Gypsy Rose Lee i Broadway-forestillingen *[[Star and Garter]]*. Da Lee var borte et par uker grunnet sykdom, ble Jergens oppdaget av en talentspeider og fikk filmkontrakt. Hun hadde først en kortvarig kontrakt med 20th Century Fox, før hun signerte en sjuårskontrakt med Columbia Pictures.

De neste årene spilte Jergens i filmer som *[[Tusen og en natt (1945)|Tusen og en natt]]* (1945), med Cornel Wilde og Evelyn Keyes, *[[The Corpse Came C.O.D.]]* (1947), med George Brent og Joan Blondell, *[[Down to Earth (1947)|Down to Earth]]* (1947), med Rita Hayworth, *[[Jeg viser børster]]* (1948), med Red Skelton, og *[[Fortidens skygger]]* (1948), med William Holden. Hun spilte også moren til Marilyn Monroe i *[[Ladies of the Chorus]]* (1948), til tross for at hun bare var ni år eldre enn henne.

På 1950-tallet spilte Jergens i filmer som *[[Sugarfoot (film)|Sugarfoot]]* (1951), *[[Abbott og Costello og den usynlige mann]]* (1951), *[[Somebody Loves Me - Slagerkavalkaden]]* (1952), *[[Unna for brannmann]]* (1954), *[[Spindelvev (film)|Spindelvev]]* (1955) *[[Day the World Ended]]* (1955) og *[[Girls in Prison]]* (1956), samt hadde gjesteroller i TV-serier som *[[Racket Squad]]*, *[[The Abbott and Costello Show]]*, *[[I Married Joan]]*, *[[Damon Runyon Theater]]* og *[[The George Burns and Gracie Allen Show]]*.

Jergens pensjonerte seg i 1956 for å fokusere på morsrollen. Hun fikk en stjerne på Hollywood Walk of Fame i 1960.

## Privatliv
I 1949 innledet Jergens et forhold til den daværende skuespilleren Ronald Reagan. Den 6. oktober 1951 giftet hun seg med skuespilleren Glenn Langan i New York. De hadde møttes under innspillingen av *Treasure of Monte Cristo* (1949), og spilte senere sammen i *The Big Chase* (1954). Ekteparet fikk sønnen Tracy sammen, og var gift til Langans død i 1991. Jergens døde 22. november 2002 i sitt hjem i Camarillo i California.

## Filmografi (utvalg)
* 1948 – *[[Ladies of the Chorus]]*

## Referanser


## Eksterne lenker
*
Ode

**Ode** (fra gresk ᾠδή, *ōidḗ*, grunnbetydning «sang») er en form for høystemt lyrisk poesi som tar opp filosofiske eller moralske temaer eller hyller framstående personer eller en guddom. En ode kan gjerne være et rimfritt dikt. En klassisk ode er strukturert i tre hoveddeler: *[[strofe]]n*, *antistrofen* og *epoden*. Ulike former som den homotetisk oden og den uregelmessige oden kommer også inn.

I antikken ble begrepet benyttet om sanger og sangbare dikt generelt, fra senantikken ble det utviklet en mer spesifikk betydning.  I renessansen ble ordet brukt som musikalsk benevnelse for komposisjoner skrevet i samsvar med ode-idealene fra antikken.

Greske oder var opprinnelig poetiske stykker framført med musikalsk akkompagnement. Etter hvert som tiden gikk, ble de gradvis kjent som personlige lyriske komposisjoner enten de ble sunget (med eller uten musikkinstrumenter) eller bare resitert (alltid med akkompagnement). De fremste instrumentene som ble brukt var aulos og lyre (sistnevnte var det mest ærede instrumentet for antikkens grekere).

Det er tre typiske former for oder: den pindariske, horatiske og uregelmessige. Pindariske oder følger formen og stilen til Pindaros. Horatiske oder følger konvensjonene til Horatsus; odene til Horatsus imiterte bevisst de greske tekstforfatterne som Alkaios og Anakreon. Uregelmessige oder bruker rim, men ikke den tredelte formen til pindarisk ode, og heller ikke to- eller firelinjers strofen til horatiansk ode. Oden er et lyrisk dikt. Den formidler opphøyde og inspirerte følelser. Det er en lyrikk i en forseggjort form, uttrykt i et språk som er fantasifullt, verdig og oppriktig. I likhet med lyrikken er en ode av gresk opprinnelse.

## Kjente oder
* *[[Ode til gleden]]*, med lyrikk av Friedrich Schiller (1785) og musikk av Ludwig van Beethoven (1824)
* *Ode til en gresk urne*, av John Keats (1819)

## Referanser


## Litteratur
* Pindaros (2004): *Olympiska och pythiska oden*, oversettelse til svensk ved Ingvar Björkeson, Natur & Kultur.

## Generell litteratur
* «Ode» i *[[Norsk Allkunnebok]]*, Fonna Forlag, 1959
* «Ode» i *[[Cappelens musikkleksikon]]*, 1980; ISBN 82-02-03690-9
* «Ode» (PDF) i *Bibliotekarstudentens nettleksikon om litteratur og medier* 
* «What is an Ode?», *Oregon State Guide to English Literary Terms*
Ørin naturreservat

**Ørin naturreservat** er et naturreservat i Verdal kommune, Trøndelag. Naturreservatet ligger ved utløpet av Verdalselva til Trondheimsfjorden, inneklemt mellom Verdalsbrua/E6 og industribedriften Aker Solutions Verdal. Reservatet inngår i Trondheimsfjorden våtmarkssystem og har ramsarstatus, på grunn av sin betydning for trekkfugler.

Reservatet ble opprettet i 1993 for å verne et intakt elvedelta av stor betydning somr rasteplass for migrerende våtmarksfugler. Reservatet omfatter land, strand og sjø. Opprinnelig grenset det i nord til Kausmofjæra fuglefredningsområde. I 2014 foreslår fylkesmannen i Nord-Trøndelag en utvidelse av reservatet, som også innebærer at Ørin og Kausmofjæra blir slått sammen. Utvidelsen ble gjennomført i 2016.

## Referanser
Celvapan

**Celvapan** er et registrert varemerke for en helvirusvaksine utviklet av det Illinois-baserte, multinasjonale legemiddelkonsernet Baxter. Celvapan er fremstilt med inaktivert helvirus som er dyrket i veroceller (en cellekultur med nyreceller fra grønn marekatt, Chlorocebus som har vært i bruk fra 1962). Celvapan er ikke tilsatt adjuvans. Man regner normalt med at det er behov for to injeksjoner av Celvapan for å oppnå immunitet. Det kommer at at vaksinen er av helvirustype uten adjuvans.

I forbindelse med influensa A(H1N1)-pandemien 2009 la Tysklands innenriksministerium inn en bestilling på 200&nbsp;000 doser Celvapan (H1N1).

De kliniske studiene som finnes på Celvapan er gjennomført med Celvapan (H5N1) på voksne. Data for barn og gravide foreligger ikke. Den hyppigste bivirkningen (
Øvre Forra naturreservat

**Øvre Forra naturreservat** er et naturreservat i Meråker, Verdal, Levanger og Stjørdal kommune, Trøndelag. Naturreservatet ligger ved utløpet av sjøen Feren inn i elva Forra, og har ramsarstatus, på grunn av sin betydning for trekkfugler.

Reservatet ble opprettet i 1990 for å verne et stort myrlandskap med rik flora og fauna, bortimot urørt av tekniske inngrep. Ifølge direktoratet for naturforvaltning er arealet 102538 dekar, mens arealet ifølge forskriften er på cirka 108 kvadratkilometer.

## Referanser


## Eksterne lenker
* Forskrift om fredning av Øvre Forra naturreservat, Levanger, Verdal, Stjørdal og Meråker kommuner, Nord-Trøndelag
* 
* NTNU Vitenskapsmuseet «Ornitologisk statusrapport for Ramsarområdet Øvre Forra. Situasjonen per 2010»
* NTNU Vitenskapsmuseet «Ornitologisk statusrapport fra Øvre Forra etter feltsesongen 2011»
Cleopatra (film fra 1917)

***Cleopatra*** er en amerikansk stum historisk dramafilm fra 1917, regissert av J. Gordon Edwards og produsert av Fox Film Corporation. I hovedrollene spiller Theda Bara, Fritz Leiber sr. og Thurston Hall. Filmen handler om Kleopatra VII av Egypt og hennes forhold til Julius Cæsar og Marcus Antonius. Manus er skrevet av Adrian Johnson, basert på romanen *[[Cleopatra (roman fra 1889)|Cleopatra]]*, skrevet av H. Rider Haggard, samt teaterstykkene *[[Antonius og Kleopatra]]*, skrevet av William Shakespeare, og *Cléopâtre*, skrevet av Émile Moreau og Victorien Sardou. De to siste kopiene av filmen ble ødelagt i branner og kun korte klipp fra den eksisterer i dag. 

## Handling
Kleopatra VII av Egypt (Theda Bara) bruker sin sjarme til å forføre Julius Cæsar (Fritz Leiber sr.). De planlegger å styre verden sammen, men så blir Cæsar drept. Religiøse ledere anser Kleopatra som en ond kvinne og bestemmer seg for å stoppe henne. Ypperstepresten Pharon (Alan Roscoe) får en hellig dolk for å ta livet av henne. Han gir henne sin kjærlighet i stedet. Når Kleopatra trenger penger, tar Pharon henne med til sine forfedres grav, hvor hun river skatten fra brystet til mumien. Rikdommen bruker hun til å reise til Roma for å møte Marcus Antonius (Thurston Hall). Han forlater statlige anliggender og reiser til Alexandria med henne, hvor de lever i overflod. 

Antonius blir tilbakekalt til Roma og gift med Octavia (Genevieve Blinn), men han lengter etter Kleopatra. Han sender henne en beskjed for å væpne skipene sine og møte ham ved Actium, hvor de kjemper mot dem som er mot dem. De blir overmannet og flykter til Alexandria. Der blir de fanget av Octavius ​​(Henri De Vries) og Antonius dør i Kleopatras armer. Før Kleopatra skal bli trukket bak hjulene på vognen til Octavius, får hun en slange av presten Pharon, som aldri har sluttet å elske henne. Hun tar slangen mot brystet og dør kongelig, med kronen på hodet og septeret i hånden.

## Medvirkende
* Theda Bara som Kleopatra VII av Egypt
* Fritz Leiber sr. som Julius Cæsar
* Thurston Hall som Marcus Antonius
* Alan Roscoe som Pharon
* Herschel Mayall som Ventidius
* Dorothy Drake som Charmian
* Delle Duncan som Iras
* Henri De Vries som Octavius
* Art Acord som Kephren
* Hector Sarno som budbringer
* Genevieve Blinn som Octavia

## Bevaring

De to siste kjente kopiene av *Cleopatra* ble ødelagt i branner hos Fox Film Corporation i 1937 (sammen med flertallet av Baras andre filmer for Fox) og på Museum of Modern Art i New York, og mesteparten av filmen er nå betraktet som tapt. Kun korte klipp fra den eksisterer i dag.

Filmskaper og filmhistoriker Phillip Dye rekonstruerer *Cleopatra* på video med tittelen *Lost Cleopatra*. Han redigerer sammen stillbilder fra filmen med de eksisterende filmklippene. Manuset er basert på det opprinnelige manuset, med modifikasjoner basert på gjennomgang av sensurrapporter, anmeldelser av filmen og handlingsreferat fra magasiner. Dye viste filmen på Hollywood Heritage Museum 8. februar 2017.

## Referanser


 



## Eksterne lenker
*